PATVIRTINTA

 Vilniaus Volungės darželio-mokyklos

 direktoriaus 2019 m. balandžio 15 d.

 įsakymu Nr. V- 46 (1.4.)

**VILNIAUS VOLUNGĖS DARŽELIO-MOKYKLOS PEDAGOGŲ IR KITŲ DARBUOTOJŲ ETIKOS KODEKSAS**

**I SKYRIUS**

**BENDROSIOS NUOSTATOS**

1. Pedagogų ir kitų darbuotojų (toliau- Darbuotojų) etikos kodekse (toliau – Kodeksas) nustatomi pagrindiniai pedagogų, pagalbos specialistų, kitų darbuotojų profesinės etikos reikalavimai ir įsipareigojimai siekti etiško ir profesionalaus elgesio su mokiniais, jų tėvais (globėjais, rūpintojais) ir kitais šeimos nariais, kolegomis ir bendruomene.

2. Darbuotojų etikos kodekso paskirtis – padėti puoselėti darželio-mokyklos bendruomenės narių santykius, saugančius žmogiškąją vertę ir orumą, palaikyti ir puoselėti profesinę atsakomybę.

3. Darbuotjų etikos kodekso tikslas – neetiško elgesio prevencija, gero mikroklimato kūrimas, darželio-mokyklos įvaizdžio gerinimas, pedagogų profesijos prestižo stiprinimas.

**II SKYRIUS**

**PAGRINDINIAI ETIKOS PRINCIPAI**

4. Darbuotojai savo veikloje vadovaujasi šiais pagrindiniais elgesio ir veiklos principais:

4.1. pagarbos;

4.2. teisingumo;

4.3. žmogaus teisių pripažinimo;

4.4. atsakomybės;

4.5. sąžiningumo;

4.6. atidos ir solidarumo.

5. Pagarbos principas. Vadovaudamasis šiuo principu darbuotojas:

* 1. geba kritiškai įvertinti savo požiūrį ir nuostatas bei jų poveikį savo veiklai;
	2. pripažįsta, kad bendravimas su mokiniais, jų tėvais (globėjais, rūpintojais), bendruomenės nariais, kolegomis turi būti grindžiamas abipuse pagarba, pasitikėjimu ir prireikus konfidencialumu, suvokia, kad tai daro tiesioginę įtaką augančio vaiko asmenybei, gyvenimui darželyje-mokykloje ir ugdymo(si) kokybei;
	3. padeda kurti savitarpio pagarba ir tolerancija grįstą bendruomenę;
	4. ugdymą grindžia humanistinėmis vertybėmis;
	5. išklauso, įvertina ir gerbia mokinių, jų tėvų (globėjų, rūpintojų), kolegų nuomonę; nuomonėms nesutampant, mandagiai pateikia argumentų, geba veiksmingai spręsti konfliktus;
	6. skatina kiekvieno mokinio saviraišką, stiprina savivertę, pastebi kiekvieno mokinio pažangą ir pasiekimus, džiaugiasi jais, puoselėja ir demonstruoja pozityvias nuostatas, paveikiais būdais skatina mokinių ugdymosi (mokymosi) motyvaciją.
1. Teisingumo principas. Vadovaudamasis šiuo principu pedagogas:
	1. tiki, kad žmonių skirtybės yra veikiau norma nei išimtis, todėl darželio-mokyklos bendruomenės narius supranta kaip individų visumą;
	2. pedagogai supranta mokinių ir jų ugdymosi poreikių įvairovės priežastis, pažįsta mokinių mokymosi stilius, žino ugdymosi poreikius ir į juos atsižvelgia ugdymo procese;
	3. pedagogai parenka tinkamiausius būdus savo pedagoginės veiklos situacijose, atsižvelgdamas į mokinių, jų tėvų (globėjų, rūpintojų) ir jų poreikių bei lūkesčių įvairovę;
	4. tiki, kad kiekvienas mokinys, nepaisant jo socialinės, kultūrinės aplinkos ypatumų, turi ugdymo(si) potencialą, galių siekti pažangos ir gerų rezultatų ir tai pasiekti, skatina mokymosi motyvaciją.

7. Žmogaus teisių pripažinimo principas. Vadovaudamasis šiuo principu pedagogas:

* 1. savo veiklą grindžia nuostata, kad švietimo sistema turi būti socialiai teisinga, užtikrinanti asmens teisių įgyvendinimą, laiduojanti kiekvienam asmeniui švietimo prieinamumą ir lygias galimybes įgyti kokybišką išsilavinimą, kvalifikaciją, tobulinti įgytas kompetencijas;
	2. turi argumentų ir juos įtikinamai pateikia pristatydamas socialinio teisingumo ir lygių galimybių nuostatas ir prireikus jas gindamas;
	3. gerbia visų asmenų teises ir laisves, sudaro sąlygas mokinių raiškai ir tapatybei, ugdo toleranciją ir draugiškus skirtingų tautinių ir religinių grupių asmenų santykius;
	4. sudaro sąlygas kiekvienam ugdytiniui puoselėti asmens tapatumą.
1. Atsakomybės principas. Vadovaudamasis šiuo principu, darbuotojas:
	1. elgiasi sąžiningai, neiškraipo faktų, laiku dalijasi aktualia informacija bendraudamas ir bendradarbiaudamas su mokinių tėvais (globėjais, rūpintojais), kolegomis, vadovais, mokyklos nustatyta tvarka informuoja tėvus (globėjus, rūpintojus) apie jų vaiko būklę, ugdymo ir ugdymosi poreikius, ugdymo proceso pritaikymą, pagalbos teikimą, mokyklos lankymą, elgesį ir pan.;
	2. reguliariai įvertina savo kompetencijas, numato jų tobulinimo kryptis ir būdus, atsižvelgdamas į gaunamą iš vadovų, kolegų, mokinių ir jų tėvų (globėjų, rūpintojų) grįžtamąjį ryšį;
	3. prireikus ieško informacijos ir bendradarbiaudamas su mokinių tėvais (globėjais, rūpintojais), kolegomis, vadovais telkia išteklius, reikalingus kiekvieno mokinio asmenybei ugdyti, dialogiškam ir tyrinėjančiam mokinių ugdymuisi (mokymuisi) užtikrinti;
	4. atsakingai veikia socialiniuose tinkluose ir kitose viešose veiklose;
	5. savo veikloje paiso profesionalumo ir konfidencialumo nuostatų.

9. Sąžiningumo principas. Vadovaudamasis šiuo principu, darbuotojas:

* 1. pagrįstai naudoja išteklius savo darbo vietoje, siekdamas užtikrinti kiekvieno mokinio prasmingą ir savarankišką veiklą mokykloje, stiprindamas jų mokymosi motyvaciją ir pasitikėjimą savo gebėjimais, teikdamas pagalbą mokiniams, turintiems ugdymosi, mokymosi sunkumų ir specialiųjų ugdymosi poreikių;
	2. nesinaudoja savo padėtimi (pareigomis) asmeninės naudos tikslais;
	3. visada pateikia teisingą informaciją apie mokinius, įstaigą, kurioje dirba, save, savo veiklą.

10. Atidos ir solidarumo principas. Vadovaudamasis šiuo principu, darbuotojas:

* 1. atsižvelgia į kiekvieno mokinio savijautą, ar jis jaučiasi esąs priimtas, gerbiamas, saugus, ar džiaugiasi buvimu mokykloje ir laiko jį prasmingu ir prireikus bendradarbiaudamas su mokinio tėvais (globėjais, rūpintojais), kolegomis imasi priemonių mokinio savijautai gerinti;
	2. pedagogas prireikus bendradarbiauja su mokinio tėvais (globėjais, rūpintojais), kolegomis, imasi priemonių kiekvieno vaiko emocinei savijautai ir socialinės įtraukties situacijai gerinti;
	3. palaiko darnius santykius su mokiniais, jų tėvais (globėjais, rūpintojais), bendruomene, supranta ir atjaučia kitus, siekia padėti mokiniams patirti sėkmę mokykloje ir gyvenime.

**III SKYRIUS**

**DARBUOTOJŲ ETIKOS KODEKSO ĮGYVENDINIMAS**

11. Darbuotojai įsipareigoja aktyviai palaikyti darželio-mokyklos siekius, garbingai atstovauti darželiui-mokyklai, etiškai elgtis tiek darželyje-mokykloje, tiek už jos ribų.

12. Darbuotojai puoselėja pagarbius savitarpio santykius: neviešina, neaptarinėja konfidencialios informacijos apie kolegas (darbo užmokesčio, asmeninių savybių, kompetencijos, gyvenimo būdo ir kt.) tiek su mokiniais, tiek su kitais asmenimis, neaptaria mokinio asmeninių savybių ir šeimos, nesprendžia mokinių problemų su asmenimis, tiesiogiai nesusijusiais su jų ugdymu.

13. Kodekso vykdymo priežiūrą atlieka direktoriaus įsakymu sudaryta etikos komisija.

14. Už darbuotojų etikos pažeidimus etikos komisijos siūlymu gali būti taikomos moralinio poveikio priemonės.

15. Laikytis Kodekso reikalavimų – asmeninis pedagogo, siekiančio tinkamai ir kokybiškai atlikti savo pareigas, didinti profesijos prestižą ir pasitikėjimą šalies švietimo sistema, įsipareigojimas ir garbės reikalas, o jų pažeidimas užtraukia atsakomybę, numatytą Lietuvos Respublikos švietimo įstatyme ir kituose teisės aktuose, reglamentuojančiuose pedagogų veiklą.

 ---------------------------------------------------------------------------------